**PRILOG 1: Ugovor o prijenosu ugovora o radu na Univerzitet u Sarajevu**

Ugovorne strane:

1. **Univerzitet u Sarajevu,** Obala Kulina bana 7/II, koji zastupa rektor prof. dr. Rifat Škrijelj (u daljnjem tekstu: Univerzitet), i
2. **Univerzitet u Sarajevu -** ..................................... (naziv OJ), ......................................, koji/u zastupa dekan/direktor .......................................... (u daljnjem tekstu: Fakultet/Akademija/Institut)

zaključili su dana .................... 2019. godine

**U G O V O R**

**O PRIJENOSU UGOVORA O RADU NA UNIVERZITET U SARAJEVU**

**I – OPĆE ODREDBE**

**Član 1.**

**(Predmet Ugovora)**

1. Predmet ovog ugovora je prijenos svih ugovora o radu ................................................ (naziv OJ) koji važe na datum stupanja na snagu Pravilnika o unutrašnjoj organizaciji i sistematizaciji radnih mjesta na Univerzitetu u Sarajevu (u daljnjem tekstu: Pravilnik).
2. Radnici čiji se ugovori o radu prenose na Univerzitet zadržavaju sva prava i obaveze iz radnog odnosa stečena do datuma prijenosa ugovora o radu, u skladu sa Zakonom i drugim propisima iz oblasti radnih odnosa.

**II – OBAVEZE ORGANIZACIONE JEDINICE**

**Član 2.**

**(Obaveza pisanog obavještavanja radnika)**

Organizaciona jedinica ................................. dužna je o prenošenju ugovora o radu na Univerzitet pisanim putem obavijestiti sve radnike organizacione jedinice i zatražiti njihovu potpisanu saglasnost **odmah** po potpisivanju ovog ugovora.

**Član 3.**

**(Saglasnost radnika i spisak ugovora o radu)**

1. Potpisana saglasnost radnika dostavlja se na propisanom obrascu.
2. Spisak ugovora o radu koji se prenose na Univerzitet, kao i sve potpisane saglasnosti radnika organizacione jedinice čine sastavni dio ovog ugovora.

**III – REALIZACIJA UGOVORA**

**Član 4.**

**(Rokovi za realizaciju)**

1. ........................... (OJ) je dužna, odmah po potpisivanju ovog ugovora, pisano obavijestiti svoje radnike o promjeni poslodavca i prijenosu ugovora o radu na Univerzitet, te im dostaviti obrasce pisane saglasnosti koju trebaju potpisati.
2. ....................................... (OJ) je obavezan/na dostaviti Univerzitetu spisak ugovora o radu, zajedno sa svim potpisanim saglasnostima radnika do .............. 2019. godine.
3. ............................ (OJ) je dužna izvršiti odjavu osiguranja svih radnika putem Porezne uprave čiji ugovori o radu se prenose na Univerzitet, te dostaviti Univerzitetu kopije obrasca JS 3100.

**IV – OBAVEZE UNIVERZITETA**

**Član 5.**

**(Prijava osiguranja)**

Univerzitet je obavezan odmah po primitku akata iz člana 4. ovog ugovora od organizacionih jedinica izvršiti prijavu osiguranja radnika u Poreznoj upravi putem obrasca JS 3100.

**Član 6.**

**(Otkaz na zahtjev radnika)**

U slučaju da radnik ne dâ pisanu saglasnost za prijenos ugovora o radu na Univerzitet, smatrat će se da je riječ o otkazu ugovora o radu na zahtjev radnika.

**V – ZAVRŠNE ODREDBE**

**Član 7.**

**(Stupanje na snagu)**

Ovaj ugovor stupa na snagu datumom potpisivanja od obje ugovorne strane.

**Član 8.**

**(Primjerci ugovora)**

Ovaj ugovor je sačinjen u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

**REKTOR DEKAN**

**UNIVERZITETA U SARAJEVU .................................................**

**Prof. dr. Rifat Škrijelj**

Broj: 0101-.................../19 Broj: ...............................